[{"text_idx": "#000003", "text": "16. novembril 1988 hakkas Eesti lo\u0303puks Moskvale vastu"}, {"text_idx": "#000005", "text": "Tartu U\u0308likooli ajaloo ja arheoloogia instituudi dotsendi ning Eesti so\u0303jamuuseumi vanemteaduri Kaarel Piirima\u0308e u\u0308ks uurimisteemasid on la\u0308hiajalugu. Sellesse mahub ka 16. november 1988, kui Eesti NSV u\u0308lemno\u0303ukogu vo\u0303ttis vastu suvera\u0308a\u0308nsusdeklaratsiooni, mis oli esimesi samme Eesti iseseisvuse taastamise teel."}, {"text_idx": "#000006", "text": "Mida teie ma\u0308letate aastast 1988?"}, {"text_idx": "#000007", "text": "On meeles Eesti lipu va\u0308ljatoomine Toompeal [Pika Hermanni tornis], aga see oli juba ja\u0308rgmisel aastal, 24. veebruaril 1989. Jalutasime vanaema ja vennaga Kalamajast Toompeale. Oli ha\u0308sti ja\u0308ine talveilm ja vo\u0303tsime vanaema kahe vahele, et ta ei libastuks libedal ta\u0308naval. Meeles on lipu heiskamise tseremoonia, kui vanaema pisaraid valas."}, {"text_idx": "#000008", "text": "1987. aastast on meeles allkirjade kogumise kampaaniad, sai isegi Raekoja platsil allkiri antud. [Hilisem kuningriiklaste partei juht ja riigikogu liige] Kalle Kulbok on eredalt meeles, kui ta kogus Tartu Raekoja platsil allkirju. Oli see fosforiidi kaevandamise vastu? Seda ei ma\u0308leta. Aga mul on eredalt meeles, kuidas u\u0308ks ta\u0308navakastmise auto so\u0303itis mo\u0308o\u0308da, kastis suure voolikuga lilli ja siis suunas oma joa vaese Kulboki suunas, kastis ko\u0303ik need allkirjad ma\u0308rjaks."}, {"text_idx": "#000009", "text": "A\u0308hmis oli. Venelasest autojuht kehitas o\u0303lgu ja so\u0303itis edasi. Va\u0308ga kummaline su\u0308ndmus, mis eredalt meelde ja\u0308i. Ka va\u0308ga palju to\u0303lgendamise vo\u0303imalusi, et mis siis toimus."}, {"text_idx": "#000010", "text": "Kui ajaloolase pilguga vaadata, siis mis aasta see 1988 oli? Tartu rahu aastapa\u0308eval 2. veebruaril, iseseisvuspa\u0308eval 24. veebruaril vo\u0303i ma\u0308rtsiku\u0308u\u0308ditamise aastapa\u0308eval olid miilits ja KGB valmis sekkuma, kohati sekkusidki, kuid siis tulid rahvalaulupeod lauluva\u0308ljakul ja sini-must-valged lipud, suvera\u0308a\u0308nsusdeklaratsioon, jo\u0303ululaupa\u0308eva ametlik pidamine... Ko\u0303ik muutus va\u0308ga kiiresti."}, {"text_idx": "#000011", "text": "Vastuoluline aasta, to\u0303epoolest. Ajalukku la\u0308ks see kui laulva revolutsiooni aasta."}, {"text_idx": "#000012", "text": "Aga, oluline oli ka aprilli alguses toimunud loomeliitude u\u0308hispleenum, kus Eesti haritlaskond ja loomeinimesed tulid nende su\u0308ndmuste keskmesse ning sealt edasi paljuski nemad seda [u\u0308hiskonna] agendat ma\u0308a\u0308ratlesid ja juhtisid. Algas Rahvarinde loomine, Edgar Savisaar oma organisaatori vo\u0303imetega haaras initsiatiivi ja ka Rahvarindes olid esirinnas loomeinimesed."}, {"text_idx": "#000013", "text": "Siis a\u0308rgem unustagem Vaino Va\u0308ljase ma\u0308a\u0308ramist Eestimaa Kommunistliku Partei (EKP) juhiks [NSV Liidu liidri] Mihhail Gorbats\u030covi poolt. EKP suutis 1988 ka\u0308ia su\u0308ndmustega kaasas, ta ei suunanud ega juhtinud neid su\u0308ndmusi, aga ka\u0308is kaasas."}, {"text_idx": "#000014", "text": "EKP oli siis riigipartei staatuses?"}, {"text_idx": "#000015", "text": "See oli muutumas. Ajalooliselt ei olnud EKP iseseisev partei, vaid NLKP (No\u0303ukogude Liidu Kommunistlik Partei, toim) rakuke, kes sai suunised Moskvast, keda kontrolliti Moskvast, ka ko\u0303ik olulised personali ma\u0308a\u0308ramised kas toimusid Moskvas vo\u0303i va\u0308hemalt kinnitati Moskvas."}, {"text_idx": "#000016", "text": "EKP oli NLKP ka\u0308epikendus, kes siin kohapeal pidi \"to\u0303lkima\" Moskva suuniseid kohalikku keelde ja vahendama Moskva poliitikat, ent pidi arvestama ka meeleoludega, mis olid liiduvabariigis. EKP juhtide roll ei olnud kerge, nad olid sel ajal kahelt poolt lo\u0308o\u0308gi all."}, {"text_idx": "#000017", "text": "Oleksid nad vo\u0303inud vo\u0303tta su\u0308gisel 1988 teistsuguse hoiaku kui tegelikult vo\u0303tsid?"}, {"text_idx": "#000018", "text": "Mo\u0303ni teine inimene oleks Vaino Va\u0308ljase asemel teistmoodi ka\u0308itunud. Aga kuna Vaino Va\u0308ljas oli Gorbats\u030covi usaldusisik ja u\u0308sna la\u0308hedane so\u0303ber, oli tal rohkem voli kui olnuks mo\u0303nel teisel. Ta suutis nii mo\u0303ndagi Gorbats\u030covile seletada, mida mo\u0303ni teine poleks suutnud ja rahustada Moskva vo\u0303ime. Kindlasti la\u0308ks ta kaasa altpoolt tulevate rahva no\u0303udmiste ja meelsusega, nii palju kui tal oli vo\u0303imalik."}, {"text_idx": "#000019", "text": "Septembri alguses 1988 u\u0308tles Vaino Va\u0308ljas EKP Keskkomitee pleenumil, mida vo\u0303ib vo\u0303rrelda praeguste erakondade volikoguga: \"Ta\u0308na na\u0308eb rahva absoluutne enamus va\u0308ljapa\u0308a\u0308su kujunenud olukorrast u\u0308htemoodi \u2013 selleks on vabariigi iseseisvus, tema suvera\u0308a\u0308nsuse tagamine tema rahva ja maa asjade otsustamisel.\" Huvitav, millisena ta mo\u0303istis Eesti vo\u0303imalikku iseseisvust?"}, {"text_idx": "#000020", "text": "See on va\u0308ga hea tsitaat. Isegi u\u0308llatav, et ta mainis so\u0303na \"iseseisvus\". Kuidas tema seda iseseisvust mo\u0303tles ja kuidas kuulajad seda mo\u0303istsid..."}, {"text_idx": "#000021", "text": "Mina ei oska o\u0308elda, kuidas on so\u0303na \"iseseisvus\" sinna sisse lipsanud. Tookord ko\u0303neldi [Eestis] siiski suvera\u0308a\u0308nsusest, ka suvera\u0308a\u0308nsusdeklaratsioonis. Ka Rahvarinne ei no\u0303udnud sel ajal [riiklikku] iseseisvust."}, {"text_idx": "#000022", "text": "Rahvarinde ametlik nimetus oli ju \"Rahvarinne perestroika toetuseks\" nagu ka suvera\u0308a\u0308nsusdeklaratsiooni ametlik pealkiri oli \"deklaratsioon Eesti NSV suvera\u0308a\u0308nsusest\"."}, {"text_idx": "#000023", "text": "Ja et suvera\u0308a\u0308nsusdeklaratsiooni mahendada, tehti Moskvale ettepanek so\u0303lmida liiduleping, mis selgelt na\u0308itas, et ei no\u0303utud iseseisvust, vaid uutmoodi No\u0303ukogude Liitu, selle reformimist."}, {"text_idx": "#000024", "text": "Ajaloos ei ole kohta so\u0303nale \"oleks\", aga siiski \u2013 kui Moskva oleks toona pannud liidulepingu lauale, mis oleks juhtunud?"}, {"text_idx": "#000025", "text": "Ma arvan, et see oleks so\u0303lmitud. Ra\u0308a\u0308kides Gorbats\u030covi isikust, tema persooni traagikast \u2013 ta ja\u0308i alati hiljaks, ka\u0308is su\u0308ndmuste taga. Kui ta sai lo\u0303puks aru, 1990. aasta lo\u0303pupoole, et liidulepingut ongi vaja, siis oli juba hilja. Kui 1988 oleks liiduleping lauale pandud, oleks \u2013 ma arvan \u2013 Eesti sellele alla kirjutanud. Aga Gorbats\u030cov ei suutnud sellist initsiatiivi haarata, seeto\u0303ttu haaras initsiatiivi keegi teine, na\u0308iteks Eesti vo\u0303i hiljem Venemaa, Boriss Jeltsin."}, {"text_idx": "#000026", "text": "Kui oktoobri lo\u0303pus 1988 ilmusid NSV Liidu U\u0308lemno\u0303ukogu Presiidiumi algatatud konstitutsiooni muudatused, mis andsid Moskvale veelgi suurema vo\u0303imu ja tahtsid kinnistada totalitaarset unitaarriiki, kust isegi teoreetiliselt puudub va\u0308lja astumise vo\u0303imalus, siis miks need u\u0308ldse tekkisid? See oli ju vastuolus isegi toonase retoorikaga demokratiseerimisest."}, {"text_idx": "#000027", "text": "See oli kummaline, to\u0303esti. Juunis oli NLKP 19. konverents, kus oli ro\u0303hk demokratiseerimisel, vo\u0303imu andmisel allapoole, aga siis tulid konstitutsiooniparandused, mis viitasid soovile vo\u0303im tsentraliseerida. Liiduvabariikidelt taheti vo\u0303tta vo\u0303imalus, u\u0308ksko\u0303ik kui teoreetiline see ka oli, NSV Liidust va\u0308lja astuda."}, {"text_idx": "#000028", "text": "Mida na\u0308itavad ligi 900 000 allkirja, mis Eestis koguti Rahvarinde algatusel nende konstitutsioonimuudatuste vastu?"}, {"text_idx": "#000029", "text": "See oli va\u0308ga suur rahva mobiliseerimine, mida olnuks raske ignoreerida. See na\u0308itab, kui suurt ohtu Moskva poolt tajus rahvas ja tajusid rahvuslikud liikumised."}, {"text_idx": "#000030", "text": "Nende konstitutsioonimuudatuste aruteluks ja\u0308eti ainult kuu aega, eeldus oli, et ko\u0303ik to\u0308o\u0308liste ja talupoegade no\u0303ukogud kiidavad need valjuha\u0308a\u0308lselt heaks. Siis selgus, et on u\u0308ks liiduvabariik, kes ei kiidagi heaks ja esineb oma ettepanekutega."}, {"text_idx": "#000032", "text": "Alguses juhtis seda keegi teine, Valde Roosmaa, kes... ja\u0308ttis ebaleva mulje."}, {"text_idx": "#000033", "text": "Siis asus EKP Keskomitee esimene sekreta\u0308r ise juhataja rolli. Kuna enamus u\u0308lemno\u0303ukogu liikmeid olid ka [kommunistliku] partei liikmed, siis see aitas tagada parteidistsipliini. Vaino Va\u0308ljas kinnitas korduvalt, et need ettepanekud on kinnitanud [liiduvabariigi tippjuhtkonnast koosnev] EKP Keskkomitee bu\u0308roo, ko\u0303ik on Moskvaga koosko\u0303lastatud, see aitab kaasa perestroikale ja viiakse ellu 19. parteikonverentsi otsuseid. Samade argumentidega esineti hiljem ka Moskvas, kui [Eesti esindajatel] oli palju selgitamist."}, {"text_idx": "#000034", "text": "Et kui EKP KK esimene sekreta\u0308r to\u0303stis poolt ha\u0308a\u0308letades ka\u0308e, seisis na\u0308oga saali poole ja u\u0308tles \"Nu\u0308u\u0308d ha\u0308a\u0308letame!\", siis ko\u0303ik said aru, kuidas tuleb ha\u0308a\u0308letada?"}, {"text_idx": "#000037", "text": "Seda on vo\u0303rreldud 1917. aasta Maapa\u0308eva samalaadse otsusega, kus Maapa\u0308ev kuulutas ennast ko\u0303rgeimaks vo\u0303imuorganiks Eestis. U\u0308lemno\u0303ukogu kuulutas 1988 po\u0303himo\u0303tteliselt seda sama, et Eesti seadused on u\u0308limuslikud No\u0303ukogude Liidu seaduste ees ja viimased kehtivad ainult sel juhul, kui Eesti u\u0308lemno\u0303ukogu on nendega no\u0303us."}, {"text_idx": "#000038", "text": "Eesti NSV u\u0308lemno\u0303ukogu ei olnud ju legitiimne organ, ta ei olnud [vabadel valimistel] valitud, vaid oli okupatsioonirez\u030ciimi to\u0308o\u0308riist. Aga selle otsusega taassu\u0308ndis u\u0308lemno\u0303ukogu Eesti parlamendina, ta legitimeeris ennast Eesti rahva jaoks. Edaspidi see, mida u\u0308lemno\u0303ukogu tegi, osutus oluliseks ja ta muutus Eesti parlamendiks. Veelgi enam alates 1990. aasta kevadest, kui ta peaaegu demokraatlikult u\u0308mber valiti."}, {"text_idx": "#000039", "text": "Vo\u0303ibolla see oli parlamendi taassu\u0308nd... Aga neid taassu\u0308nni hetki oli toona mitmeid ja u\u0308hte su\u0308ndmust ettepoole seada on alati problemaatiline."}, {"text_idx": "#000040", "text": "Aga kusagil pidi olema algus. Kas 16. november oli algus?"}, {"text_idx": "#000042", "text": "Novembris ja\u0308i Eesti ainukeseks, sest La\u0308ti ja Leedu siis meiega kaasa ei tulnud, kuid tegid samasugused otsused ja\u0308rgmisel aastal. Aga 1990, kui liiduvabariikides valiti uued u\u0308lemno\u0303ukogud, ka Venemaal, kus presidendiks sai Boriss Jeltsin, siis Venemaa u\u0308lemno\u0303ukogu vo\u0303ttis vastu otsuse suvera\u0308a\u0308nsusest ja seeja\u0308rel tuli enamus liiduvabariike kaasa enda deklaratsioonidega."}, {"text_idx": "#000045", "text": "Kui vo\u0303imalikud olid su\u0308gisel 1988 repressioonid Eesti NSV toonase juhtkonna suhtes \u2013 tagandamine ametikohalt vo\u0303i isegi arreteerimine?"}, {"text_idx": "#000047", "text": "Ma\u0308lestustes ra\u0308a\u0308gitakse [1956. aasta] Budapestist, [1968. aasta] Ts\u030cehhoslovakkiast. Kui NSV Liidu U\u0308lemno\u0303ukogu Presiidium u\u0308tles, et Eesti 16. novembri otsused on o\u0303igustu\u0308hised, siis kardeti, et sellele ja\u0308rgneb [Moskva] no\u0303udmine, et [Tallinn] peab tagasi po\u0308o\u0308rama, millel vo\u0303inuks olla tagaja\u0308rjed, ka inimeste vahistamised... Aga Gorbats\u030cov pehmendas seda otsust, et arutame veel ja leiame kompromissi."}, {"text_idx": "#000048", "text": "Moskvas tunnistati Eesti 16. novembri sa\u0308tted ku\u0308ll kehtetuks, aga samas peeti vajalikuks laiendada ja kaitsta liiduvabariikide suvera\u0308a\u0308nseid o\u0303igusi NSV Liidus."}, {"text_idx": "#000049", "text": "Siis oli selge, et Gorbats\u030cov tahab rahumeelset lahendust. See oli tema teine isikuomadus, et ta to\u0303epoolest oli rahumeelne ega tahtnud verevalamist, kuigi seda juhtus tema ametiajal korduvalt. La\u0308a\u0308ne ajaloolased kiidavad teda liiga palju, unustavad verevalamised Kaukaasias ja [jaanuaris 1991] Vilniuses, millest Gorbats\u030covi ei saa ka ta\u0308iesti puhtaks pesta."}, {"text_idx": "#000050", "text": "See oligi u\u0308ks suur laveerimise aeg. Arnold Ru\u0308u\u0308tel u\u0308tles ju 26. novembril 1988 Moskvas, NSV Liidu U\u0308lemno\u0303ukogu Presiidiumi istungil: \"Ma kinnitan teile, et me oleme sotsialistlikul arenguteel ja meil ei ole pa\u0308hegi tulnud, et see vo\u0303iks olla kuidagi teisiti.\""}, {"text_idx": "#000051", "text": "Eesti u\u0308lemno\u0303ukogu seadustas 16. novembril 1988 ka eraomandi, mille bols\u030cevikud olid keelustanud vahetult pa\u0308rast oktoobrirevolutsiooni. Muidugi tekitas see [Moskvas] ku\u0308simuse, et kas sotsialismiga on nu\u0308u\u0308d [Eestis] ko\u0303ik."}, {"text_idx": "#000052", "text": "To\u0303epoolest, see [Ru\u0308u\u0308tli jutt] ta\u0308hendabki laveerimist. Jumal ta\u0308natud, et laveeriti. Me ei saa neid so\u0303nu kontekstist va\u0308lja rebida ja o\u0308elda, et Arnold Ru\u0308u\u0308tel tahtiski sotsialismi pa\u0308a\u0308sta."}, {"text_idx": "#000053", "text": "Kui suur oli siis Eesti NSV juhtkonnale oht, et liigse ettevaatlikkusega vo\u0303ivad nad leida end poliitilises isolatsioonis ja su\u0308ndmused kulgevad ilma nendeta?"}, {"text_idx": "#000054", "text": "Jaa, see oli kindlasti oht. See oli su\u0308ndmuste sisemine loogika, et kui Moskva midagi drastilist ette ei vo\u0303ta, siis su\u0308ndmused muudkui radikaliseeruvad. Tulevad poliitilised jo\u0303ud, kes seavad veel suuremaid no\u0303udmisi ja ko\u0303rgemaid sihte."}, {"text_idx": "#000055", "text": "Selleks, et vee peal pu\u0308sida, pidi rahva no\u0303udmistega kaasas ka\u0308ima. EKP-l tuli sein ette pa\u0308rast suvera\u0308a\u0308nsusdeklaratsiooni. U\u0308hel pool oli Gorbats\u030cov, keda ei saanud reeta ja teiselt poolt oli EKP-s tugev konservatiivne tiib, kes ei lasknud minna kaugemale. Kui EKP la\u0308inuks kaugemale, siis ta lo\u0303henenuks, mis hiljem juhtuski. 1988 ja 1989 hoidis Vaino Va\u0308ljas EKP-d koos, kuid oldi mo\u0303o\u0303dukamad, mis vo\u0303imaldas Rahvarindel esile to\u0303usta, ma\u0308a\u0308rata poliitilist agendat."}, {"text_idx": "#000056", "text": "Meil ei juhtunud nii nagu Leedus, kus sealne kompartei radikaliseerus vo\u0303idu Sajudisega?"}, {"text_idx": "#000057", "text": "Seal la\u0308ks kompartei [Leedu iseseisvuse ku\u0308simuses] oluliselt kaugemale, see oli ka leedulaste partei ja nad eraldusid NLKP-st 1989. aasta lo\u0303pus."}, {"text_idx": "#000058", "text": "Aga me unustame a\u0308ra ERSP, endised dissidendid ja Kodanike Komiteede liikumise, mis algas 1989. Neid ei tohi unustada, nemadki aitasid kaasa ja\u0308rkja\u0308rgulisele radikaliseerumisele."}, {"text_idx": "#000060", "text": "Mida o\u0308elda neile, kes arvasid 1988. aasta 16. novembri o\u0303htul, et nu\u0308u\u0308d on tee riikliku iseseisvuse suunas lahti?"}, {"text_idx": "#000062", "text": "... aga pa\u0308ris kindlasti ei teadnud 1988 seda keegi ette. Riskiti pa\u0308ris paljuga, paljud olid kohvrid pakkinud, et vo\u0303ib ja\u0308lle Siberisse minek alata. Ma\u0308letan oma isa, ka tema muretses va\u0308ga. Inimesed, kes olid [1940-ndate aastate] ku\u0308u\u0308ditamisi na\u0308inud vo\u0303i ise kogenud, olid u\u0308snagi ettevaatlikud."}, {"text_idx": "#000063", "text": "Samas oli 1988 jo\u0303utud sinnamaani, kus arvati, et eesti rahva tulevik on va\u0308ga tume, et paariku\u0308mne aastaga vo\u0303idakse ja\u0308a\u0308da [Eestis] va\u0308hemusrahvaks ja siis pole vo\u0303imalik enam kuidagi iseseisvust saavutada. See oli u\u0308ks ka\u0308ivitav kaalutlus, ka\u0308ivitav jo\u0303ud. Selle nimel oldi valmis paljuga riskima."}, {"text_idx": "#000064", "text": "Milline ta\u0308hendus anda suvera\u0308a\u0308nsusdeklaratsioonile 30 aastat hiljem?"}, {"text_idx": "#000065", "text": "Ta\u0308hendus muutub ajas. Iga po\u0303lvkond annab talle oma ta\u0308henduse. Arvan, et see oli va\u0308ga ta\u0308htis verstapost meie iseseisvuspu\u0308u\u0308dlustes ja kui No\u0303ukogude Liitu tervikuna vaadata, siis oli see u\u0308he lagunemisprotsessi algus, selle liitriigi lagunemisprotsessi algus."}, {"text_idx": "#000066", "text": "Kas see na\u0308itas ka teistele, et tegelikult vo\u0303ib vastu hakata ja midagi enam ei juhtu?"}, {"text_idx": "#000068", "text": "Suvel 1988, kui sinimustvalge va\u0308lja toodi ja kellegagi ei juhtunud midagi kurja?"}, {"text_idx": "#000069", "text": "Jah, nii neid piire kombati kogu aeg. Ja na\u0308hti, et saab veel kaugemale minna. See oli hetk, kus Eesti lo\u0303i [16. novembril 1988] riigio\u0303iguslikult oma jala maha ja asus konfrontatsiooni No\u0303ukogude Liidu keskvo\u0303imuga. O\u0303iguslikul alusel. Eestil olid tugevad argumendid."}, {"text_idx": "#000071", "text": "Sest No\u0303ukogude Liidu uue po\u0303lvkonna liidrid olid ha\u0308sti teadlikud oma riigi probleemidest, su\u0308gavatest majandusha\u0308dadest. Neil oli vo\u0303ibolla isegi ha\u0308bi selle mahaja\u0308a\u0308muse pa\u0308rast. Nad ei tahtnud kellut nurka visata, et loobume ko\u0303igest ja anname alla. Vastupidi. Nad tahtsid No\u0303ukogude Liitu moderniseerida, teha edukamaks."}, {"text_idx": "#000072", "text": "Nad arvasid, et kui seni oli No\u0303ukogude Liit ro\u0303hunud so\u0303jalisele vo\u0303imsusele, ku\u0308lma so\u0303ja vastasseisule Ameerika U\u0308hendriikide ja la\u0308a\u0308nemaailmaga, siis nu\u0308u\u0308d hakkab No\u0303ukogude Liit na\u0308itama teistele teed perestroikaga, leiab ta\u0308nu uutele ideedele liitlasi ja so\u0303pru kogu maailmas. Uueks ideeks oligi Gorbats\u030covi perestroika, uutmine. Ega tal olnud plaanis sotsialismist loobuda, vaid leida inimna\u0308oline sotsialism, nagu ta ise u\u0308tles, ja rakendada piiratult kapitalistlikke majandusvorme."}, {"text_idx": "#000074", "text": "See oligi Gorbats\u030covile s\u030cokk. Ta arvas, et No\u0303ukogu Liit on atraktiivne ka Ida- ja Kesk-Euroopa riikidele. Kui aga nemad jooksid minema, siis ja\u0308id veel liiduvabariigid ja No\u0303ukogude Liit oli endiselt kuuendik maakerast. Liiduvabariike ei olnud Gorbats\u030covil ku\u0308ll kunagi plaanis minema lasta."}, {"text_idx": "#000075", "text": "Me ei saagi teada, et kui augustiputs\u030ci 1991 poleks NSV Liidus olnud, siis mis oleks Eestis juhtunud."}, {"text_idx": "#000076", "text": "Jah, ei tea to\u0303esti. 1991. aasta kevadel ja suvel oli pilt va\u0308ga ebaselge, tulevik paistis isegi tume. Kui No\u0303ukogude Liidu vaikne ha\u0308a\u0308bumine ja visisemine oleks veel kaua kestnud, siis me ei tea, mis oleks saanud Eesti iseseisvuspu\u0308u\u0308dlustest vo\u0303i oleks siis to\u0303esti toimunud puts\u030c, aga siis juba korralik."}, {"text_idx": "#000077", "text": "Va\u0308ljavo\u0303te 16.11.1988 vastu vo\u0303etud Eesti NSV seadusest \"Muudatuste ja ta\u0308ienduste tegemise kohta Eesti NSV konstitutsioonis (po\u0303hiseaduses)\""}, {"text_idx": "#000081", "text": "\"Eesti NSV o\u0303igussu\u0308steemi lahutamatuks osaks on maailma riikide poolt u\u0308ldtunnustatud ja NSV Liidu poolt ratifitseeritud rahvusvaheliste paktide \"Majanduslike, sotsiaalsete ja kultuurialaste o\u0303iguste kohta\", \"Kodaniku- ja poliitiliste o\u0303iguste kohta\" ning teiste inim- ja kodanikuo\u0303igusi kaitsvate rahvusvaheliste paktide ja deklaratsioonide sa\u0308tted.\""}, {"text_idx": "#000083", "text": "\"Eesti NSV-s tagatakse kodanikele ja juriidilistele isikutele konstitutsiooniliste o\u0303iguste kohtulik kaitse.\""}, {"text_idx": "#000086", "text": "Eesti NSV majandussu\u0308steemi koosseisu kuuluvad ka isiklik, era- ja segaomandus."}, {"text_idx": "#000092", "text": "Eesti NSV U\u0308lemno\u0303ukogul on o\u0303igus peatada vo\u0303i ma\u0308a\u0308rata kindlaks NSV Liidu seadusandliku vo\u0303i muu normatiivse akti rakendamise ulatus, kui selle aktiga on rikutud Eesti NSV suvera\u0308a\u0308nsust vo\u0303i reguleeritud ku\u0308simusi, mis Eesti NSV konstitutsiooni kohaselt kuuluvad Eesti NSV vo\u0303imkonda vo\u0303i ei arvesta vabariigi isea\u0308rasusi.\""}, {"text_idx": "#000094", "text": "Eesti suursaadik Moskvas kohtus Mihhail Gorbats\u030coviga"}, {"text_idx": "#000095", "text": "\"Aktuaalne kaamera. Na\u0308dal\" meenutas suvera\u0308a\u0308nsusdeklaratsioonini viinud su\u0308ndmusi"}, {"text_idx": "#000096", "text": "Dokument: ENSV u\u0308lemno\u0303ukogu deklaratsioon 16. novembrist 1988"}, {"text_idx": "#000097", "text": "30 aastat suvera\u0308a\u0308nsusdeklaratsioonist: Indrek Toome hirmu ei tundnud"}, {"text_idx": "#000098", "text": "Suvera\u0308a\u0308nsusdeklaratsioon toob Tallinnasse Leedu, Valgevene ekspresidendid"}, {"text_idx": "#000100", "text": "Suvera\u0308a\u0308nsusdeklaratsiooni vastuvo\u0303tmisest mo\u0308o\u0308dus 25 aastat"}, {"text_idx": "#000101", "text": "Eesti kirjanduse pa\u0308eva algus Toompeal"}, {"text_idx": "#000111", "text": "Tarmu Tammerk: valimiste kajastamisest ERR-is"}, {"text_idx": "#000113", "text": "USA o\u0303hujo\u0303udude kindral: so\u0303da Hiinaga vo\u0303ib puhkeda juba 2025. aastal"}, {"text_idx": "#000114", "text": "So\u0303ja 338. pa\u0308ev: Briti luure hinnangul Venemaa liialdab jutuga oma edust"}, {"text_idx": "#000117", "text": "Analu\u0308u\u0308tik: Kreml usub, et saab Vene rahva apaatia najal so\u0303da ja\u0308tkata"}, {"text_idx": "#000118", "text": "Bloomberg: Venemaa valmistub suurpealetungiks veebruaris vo\u0303i ma\u0308rtsis"}, {"text_idx": "#000119", "text": "Iisraelis hukkus terroriru\u0308nnakus su\u0308nagoogile seitse inimest"}, {"text_idx": "#000120", "text": "Petr Pavel vo\u0303itis Ts\u030cehhi presidendivalimised"}, {"text_idx": "#000123", "text": "Poole sajandiga vo\u0303ivad kaduda kohanimedest pea pooled"}, {"text_idx": "#000125", "text": "U\u0308ha enam Eesti lapsi ja noori haigestub va\u0308hki"}, {"text_idx": "#000126", "text": "Intervjuu: sootundlikus linnas puuduvad roosad ko\u0303nniteed"}, {"text_idx": "#000128", "text": "Kunstnik Epp Margna paneb regilaulud lo\u0303uendile"}, {"text_idx": "#000134", "text": "Ornitoloogiau\u0308hing kutsub aias askeldavaid linde vaatlema"}, {"text_idx": "#000135", "text": "Eesti tahab va\u0308ltida Euroopa u\u0308histuru killustumist"}, {"text_idx": "#000137", "text": "USA tehnoloogiaettevo\u0303tetest kaob tuhandeid to\u0308o\u0308kohti"}, {"text_idx": "#000138", "text": "Grosberg: Venemaa suudab ta\u0308ppismoona juurde toota"}, {"text_idx": "#000139", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]